Када је Хитлер тражио повод за инвазију на Пољску 1939. године, Химлер, Хајдрих и Хајнрих Милер су осмислили операцију под лажном заставом под кодним именом Операција Химлер. План је укључивао лажни напад на немачку радио станицу код места Гљивице 31. августа 1939. Хајдрих је учествовао у планирању и обилазио је терен који је био пар километара од границе са Пољском. 150 немачких војника, обучених у пољске униформе је извело неколико напада дуж границе. Хитлер је искористио ову варку као повод за почетак инвазије.